Amarita

Amarita Gasteizko udalerria osatzen duten herrietariko bat da. Itsas mailatik 530 metro gorago dago, Gasteiz hirigunetik bederatzi kilometrora, Mendibil eta Arroiabe herrietatik gertu.

 Izena 
XI. mendeko Donemiliagako goldean Hamarita gisa agertzen da.https://www.ehu.eus/galicano/id583&l=es&cro=0 1305ean Amarieta gisa dokumentatzen da; 1351 Amarita. Beste izen batzuekin ere dokumentatua izan da, besteak beste, Ochoa d'Amarita, Amaryta, Amárita, Amaritasoloa, Amaritaortua edo Amaritu.https://www.euskaltzaindia.eus/index.php?option=com_ecoeoda&task=lekuaIkusi&Itemid=794&lang=es&kodea=103551&mota=lekuakhttps://www.euskaltzaindia.eus/dok/iker_jagon_tegiak/80204.pdf

Aspaldi eskualdean hitz egiten zen euskararen eraginez, gaztelaniaz ere herriaren izenari azentua bigarren silaban jartzen zaio (Amárita).

 Demografia 

 Ondarea 
Herriko eraikinik garrantzitsuenen artean hauek aipa ditzakegu: 
 San Pedro Apostuluaren parrokia nabarmentzen da. XIX. mendean eraikia estilo neoklasikoko erretaula dago bertan. Elizaren dorrea eta bestelako elementu batzuk XIX. mendea baino lehenagokoak dira, sakristia esaterako XVIII. mendekoa da eta alboetako erretaulak XVII. mendekoak.
 Iturria
 Amaritako zubiak Santa Engrazia ibaia zeharkatzen du.
 Bolatokia.

 Jaiak 
Amaritak ekainaren 29an ospatzen ditu jaiak, San Pedro egunarekin batera.

 Erreferentziak 

 Kanpo estekak 

Kategoria:Amarita
Kategoria:Gasteizko kontzejuak
Kategoria:Donemiliagako goldean aipatuak